pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นางมนพร เจริญศรี รัฐมนตรีช่วยว่าการกระทรวงคมนาคม มอบประกาศนียบัตร หลักสูตรวิชาภาคพื้น ประจำปีการศึกษา 2565 สถาบันการบินพลเรือน
วันจันทร์ที่ 25 กันยายน 2566
นางมนพร เจริญศรี รัฐมนตรีช่วยว่าการกระทรวงคมนาคม มอบประกาศนียบัตร หลักสูตรวิชาภาคพื้น ประจําปีการศึกษา 2565 สถาบันการบินพลเรือน
...
นางมนพร เจริญศรี รัฐมนตรีช่วยว่าการกระทรวงคมนาคม มอบประกาศนียบัตร หลักสูตรวิชาภาคพื้น ประจําปีการศึกษา 2565 สถาบันการบินพลเรือน
นางมนพร เจริญศรี รัฐมนตรีช่วยว่าการกระทรวงคมนาคม เป็นประธานมอบประกาศนียบัตรแก่ผู้สําเร็จการศึกษา หลักสูตรวิชาภาคพื้น ประจําปีการศึกษา 2565 ของสถาบันการบินพลเรือน (สบพ.) เมื่อวันที่ 25 กันยายน 2566 ณ สบพ. กรุงเทพฯ โดยมี นายทวีศักดิ์ อนรรฆพันธ์ ที่ปรึกษารัฐมนตรีช่วยว่าการกระทรวงคมนาคม นายสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม พร้อมด้วย นางจันทิรา บุรุษพัฒน์ หัวหน้าผู้ตรวจราชการกระทรวงคมนาคม ประธานกรรมการ สบพ. นางสาวภัคณัฏฐ์ มากช่วย ผู้ว่าการ สบพ. คณะผู้บริหาร และคณาจารย์ สบพ. ร่วมพิธี
นางมนพร เจริญศรี รัฐมนตรีช่วยว่าการกระทรวงคมนาคม ได้ให้โอวาทแก่ผู้สําเร็จการศึกษาของ สบพ. ว่า ผู้สําเร็จการศึกษาทุกคนจะต้องนําความรู้ ประสบการณ์ที่ได้ศึกษาเล่าเรียนไปใช้ในการปฏิบัติจริง เนื่องจากอุตสากรรมการบินเป็นเรื่องของเทคโนโลยีที่ก้าวไกล องค์ความรู้ใหม่เกิดขึ้นตลอดเวลา และมีแนวโน้มเจริญเติบโตยิ่งขึ้น ทั้งด้านการขนส่งผู้โดยสารในประเทศและระหว่างประเทศ ด้านการท่องเที่ยว และด้านการให้บริการขนส่งสินค้าทางอากาศ ให้ผู้สําเร็จการศึกษาทุกคนเพิ่มพูนความรู้ให้ทันวิทยาการใหม่ ๆ เพื่อพัฒนาศักยภาพตนเองอย่างสม่ําเสมอและต่อเนื่อง นอกจากความรู้ทางวิชาการแล้ว หลักสําคัญที่ทุกคนจะต้องระลึกไว้อยู่เสมอในการประกอบอาชีพ คือ ความซื่อสัตย์สุจริต ความกตัญญู มีคุณธรรมประจําตัว ซึ่งจะส่งผลให้ประสบความสําเร็จ ความก้าวหน้าในชีวิตและหน้ที่การงาน ซึ่งผู้สําเร็จการศึกษาจาก สบพ. ถือได้ว่าเป็นกําลังสําคัญส่วนหนึ่งในการพร้อมรับการกลับมาของอุตสสาหกรรมการบินของประเทศ ซึ่งเป็นกลไกสําคัญในการขับเคลื่อนนโยบายรัฐบาลต่อไป
สําหรับพิธีมอบประกาศนียบัตรหลักสูตรวิชาภาคพื้น ประจําปีการศึกษา 2565 มีผู้สําเร็จการศึกษา จํานวน 483 คน ในหลักสูตรต่าง ๆ รวม 5 หลักสูตร ดังนี้
1. หลักสูตรระดับอนุปริญญา
หลักสูตรนายช่างภาคพื้นดิน
- สาขาวิชานายช่างเครื่องบิน วิชาเอกเครื่องยนต์แก๊สเทอร์ไบน์ จํานวน 37 คน
หลักสูตรอนุปริญญา สาขาวิชาเทคโนโลยีอากาศยาน
- วิชาเอกเครื่องวัดประกอบการบิน จํานวน 17 คน
- วิชาเอกอิเล็กทรอนิกส์การบิน จํานวน 15 คน
2. หลักสูตรวิศวกรรมศาสตรบัณฑิต
- สาขาวิศวกรรมอิเล็กทรอนิกส์การบิน (4 ปี) จํานวน 62 คน
- สาขาวิศวกรรมอิเล็กทรอนิกส์การบิน (แผนการเรียนเทียบโอน 3 ปี) จํานวน 19 คน
3. หลักสูตรการจัดการบัณฑิต (การจัดการเทคโนโลยีการบิน)
- วิชาเอกการจัดการจราจรทางอากาศ จํานวน 40 คน
- วิชาการจัดการท่าอากาศยาน จํานวน 80 คน
- วิชาเอกการจัดการท่าอากาศยาน (เทียบโอน) จํานวน 8 คน
- วิชาเอกการจัดการการขนส่งทางอากาศ จํานวน 162 คน
- วิชาเอกการจัดการการขนส่งทางอากาศ (เทียบโอน) จํานวน 22 คน
4. หลักสูตรเทคโนโลยีการบินบัณฑิต สาขาจัดการการบิน
- วิชาเอกจัดการท่าอากาศยาน จํานวน 5 คน
- วิชาเอกการจัดการขนส่งทางอากาศ จํานวน 1 คน
5. หลักสูตรการจัดการมหาบัณฑิต
- สาขาการจัดการการบิน จํานวน 15 คน
ทั้งนี้ ผู้สําเร็จการศึกษาจะเข้าพิธีรับพระราชทานปริญญาบัตร ในวันที่ 23 - 24 ธันวาคม 2566 ณ มหาวิทยาลัยเทคโนโลยีสุรนารี จังหวัดนครราชสีมา
รัฐบาลไทย-ข่าวทำเนียบรัฐบาล-ส่งออก “สินค้าไทย” ไปเอเชียกลางโตขึ้น! 7 เดือนแรก ปี 66 มูลค่ากว่า 141 ล้านดอลลาร์สหรัฐ
วันจันทร์ที่ 25 กันยายน 2566
ส่งออก “สินค้าไทย” ไปเอเชียกลางโตขึ้น! 7 เดือนแรก ปี 66 มูลค่ากว่า 141 ล้านดอลลาร์สหรัฐ
.....
สํานักงานนโยบายและยุทธศาสตร์การค้า (สนค.) ได้วิเคราะห์ “สินค้าไทย” ที่มีโอกาสเจาะตลาดเอเชียกลางใน 5 ประเทศ คือ คาซัคสถาน อุซเบกิสถาน เติร์กเมนิสถาน ทาจิกิสถาน และคีร์กีซสถาน
.
สามารถแบ่งสินค้าเป็น 3 กลุ่ม (ดาวเด่น – ศักยภาพ – แนะนําส่งเสริม) :
.
1. สินค้าดาวเด่น: เป็นสินค้าส่งออกหลักของไทยในภูมิภาคเอเชียกลางที่มีแนวโน้มเติบโตดี ได้แก่ “รถยนต์ อุปกรณ์และส่วนประกอบ”
2. สินค้าศักยภาพ: เป็นสินค้าที่ไทยมีศักยภาพ แต่มีส่วนแบ่งของไทยในตลาดเอเชียกลางต่ํากว่าส่วนแบ่งของไทยในตลาดโลก ได้แก่ “คอมพิวเตอร์ อุปกรณ์และส่วนประกอบ”
3. สินค้าแนะส่งเสริม: เป็นสินค้าที่ตลาดมีความต้องการสูง แต่ภูมิภาคเอเชียกลางยังนําเข้าจากไทยค่อนข้างน้อยและไม่ต่อเนื่อง จึงเป็นสินค้าไทยที่แนะนําให้เข้าไปเปิดตลาดใหม่ ได้แก่ “ไก่และน้ําตาลทราย”
.
ทั้งนี้ ข้อมูลการส่งออกของไทยไปยังเอเชียกลาง 7 เดือนของปี 66 (ม.ค-ก.ค.):
- มีมูลค่ารวม 141.13 ล้านดอลลาร์สหรัฐ
- เติบโตร้อยละ 176 เทียบกับช่วงเดียวกันของปีก่อนหน้า
- สินค้าส่งออกหลักของไทย เช่น รถยนต์ อุปกรณ์และส่วนประกอบ ยางยานพาหนะ และอุปกรณ์ไฟฟ้า (ตลาดที่ไทยควรให้ความสําคัญในอันดับแรก ได้แก่ คาซัคสถานและอุซเบกิสถาน)
.
โดย สนค. ได้วิเคราะห์ “โอกาสสินค้า” ในการเจาะตลาดเอเชียกลางดังกล่าว ด้วย Data Analytics Dashboard บนเว็บไซต์ “คิดค้http://xn--g4c.com/” ซึ่งเป็นเครื่องมือที่ใช้วิเคราะห์ติดตามสถานการณ์การค้าได้อย่างเจาะลึก และทันต่อสถานการณ์
.
หากผู้ประกอบการสามารถดูข้อมูลแนวโน้มสินค้าไทยในตลาดอื่น ๆ ได้ที่เว็บไซต์ คิดค้http://xn--g4c.com/
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ประกาศแล้ว! วีซ่าฟรี รับนักท่องเที่ยว “จีน – คาซัคสถาน” เริ่ม 25 ก.ย. 66 – 29 ก.พ. 67
วันจันทร์ที่ 25 กันยายน 2566
ประกาศแล้ว! วีซ่าฟรี รับนักท่องเที่ยว “จีน – คาซัคสถาน” เริ่ม 25 ก.ย. 66 – 29 ก.พ. 67
.....
เว็บไซต์ราชกิจจานุเบกษา เผยแพร่ประกาศกระทรวงมหาดไทย เรื่อง กําหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยว
.
ซึ่งนักท่องเที่ยวจากสาธารณรัฐประชาชนจีน และสาธารณรัฐคาซัคสถาน จะได้รับการยกเว้นการตรวจลงตราเพื่อการท่องเที่ยว และให้อยู่ในประเทศไทยได้ไม่เกิน 30 วัน เป็นกรณีพิเศษ โดยจะเริ่มมีผลตั้งแต่วันที่ 25 ก.ย. 66 - 28 ก.พ. 67
.
ประกาศฉบับเต็ม คลิกhttps://ratchakitcha.soc.go.th/.../140D229S0000000000100.pdf
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ภูมิธรรม" เดินหน้าลดภาระค่าครองชีพคนไทย
วันจันทร์ที่ 25 กันยายน 2566
“ภูมิธรรม" เดินหน้าลดภาระค่าครองชีพคนไทย
“ภูมิธรรม” ย้ําลดราคาสินค้าได้เห็นแน่ หลังทําการวิเคราะห์ต้นทุนรายตัว เริ่มเห็นสัญญาณดี แม้จะลดไม่ได้ทั้งหมด แต่มีแน่ คาดต้น ต.ค.นี้ ชัดเจน ส่วนการเปิดจุดจําหน่ายสินค้าธงฟ้าราคาประหยัด จะเดินหน้าต่อไป
เพื่อดูแลพี่น้องประชาชน ให้สามารถซื้อสินค้าราคาประหยัด และลดภาระค่าครองชีพ เผยจะดึงร้านธงฟ้า เข้าร่วมใช้จ่ายในโครงการดิจิทัล วอลเล็ตด้วย
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังการตรวจเยี่ยมชมการจําหน่ายสินค้าธงฟ้าราคาประหยัด ที่วัดบําเพ็ญเหนือ/วัดบางเพ็งใต้ เขตมีนบุรี กรุงเทพมหานคร (กทม.) ว่า ขณะนี้กระทรวงพาณิชย์กําลังติดตามการลดราคาสินค้า หลังจากที่ต้นทุนการขนส่งได้ปรับลดลง จากการปรับลดราคาน้ํามันดีเซล โดยได้ทําการคํานวณต้นทุนสินค้าแต่ละรายการแล้ว แม้จะลดไม่ได้หมด แต่จะพยายามเอาส่วนต่าง ๆ มาลดให้ได้ โดยเฉพาะสินค้าที่อยู่ในชีวิตประจําวันของประชาชน ตัวไหนลดได้ จะลดทันที ตัวไหนที่ลดไม่ได้ จะพยายามตรึงราคาไว้ และมีการติดตามอย่างใกล้ชิด เพื่อไม่ให้ส่งผลกระทบต่อประชาชน และถ้าหากมีปัจจัยเงื่อนไขอื่นที่สามารถลดราคาได้อีก ก็จะพยายามให้ปรับลดลง โดยคาดว่าจะมีความชัดเจนในช่วงต้นเดือน ต.ค.2566 นี้
ส่วนการเปิดจุดจําหน่ายสินค้าธงฟ้าราคาประหยัดนี้ เป็นโครงการที่กระทรวงพาณิชย์ทําคู่ขนานไป จากที่จะดูแลประชาชนในวงกว้าง ก็ทําการเปิดจุดจําหน่ายเจาะลึกไปยังแหล่งชุมชนในพื้นที่กรุงเทพฯ และปริมณฑล มีจํานวน 100 จุด โดยได้รับความร่วมมือจากผู้ประกอบการ นําสินค้าราคาประหยุดถูกกว่าท้องตลาดประมาณ 50-60% มาจําหน่ายให้กับพี่น้องประชาชน ซึ่งเป็นไปตามนโยบายของกระทรวงพาณิชย์ ที่คนตัวใหญ่ช่วยคนตัวเล็ก โดยสินค้าที่นํามาลดราคา เช่น ข้าวสาร ไข่ไก่ น้ํามันพืช หมูเนื้อแงด ไก่ นม อาหารต่าง ๆ ซองปรุงรส อาหารกระป๋อง บะหมี่กึ่งสําเร็จรูป เครื่องอุปโภคบริโภค เป็นต้น และยังมีผลไม้ตามฤดูกาล ซึ่งตอนนี้เป็นมังคุด และลองกอง
สําหรับนโยบายดิจิทัล วอลเล็ต กระทรวงพาณิชย์จะเข้าไปดูแล เพื่อให้มีจุดจําหน่ายสินค้าให้ครอบคลุมทั้งประเทศ เพื่อให้ประชาชนสามารถเข้าถึงและใช้ได้ โดยร้านธงฟ้า จะผลักดันให้เข้าในโครงการ เพื่อเป็นทางเลือกให้กับประชาชน ส่วนผู้ประกอบการรายย่อยที่กังวงเรื่องการเก็บภาษี มองว่าอย่าไปกังวล เพราะไม่ใช่เป้าหมายของรัฐบาล เป้าหมายของรัฐบาล คือ จะกระตุ้นเศรษฐกิจ ซึ่งผู้ได้ประโยชน์ คือ ทุกคนทั่วหน้าทุกฝ่าย ทั้งพี่น้องประชาชน ซึ่งถ้าเศรษฐกิจดี ก็จะมีชีวิตที่ดีขึ้น การจับจ่ายใช้สอยก็จะดีขึ้น การจ้างงานต่าง ๆ จะเพิ่มขึ้น ผู้ประกอบการรายเล็ก รายกลาง ก็จะได้รับประโยชน์จากการกระตุ้นการเติบโตของเศรษฐกิจด้วย หวังว่า 6 เดือนที่ใช้เงินจํานวนนี้ จะกระตุ้นเศรษฐกิจโดยรวมให้มันดีขึ้น ประโยชน์ต่อพี่น้องประชาชนและการสร้างงาน
รัฐบาลไทย-ข่าวทำเนียบรัฐบาล-กษ. - FAO เดินหน้าความร่วมมือด้านเกษตรต่อเนื่อง เสริมสร้างความเข้มแข็งให้เกษตรกรไทย
วันจันทร์ที่ 25 กันยายน 2566
กษ. - FAO เดินหน้าความร่วมมือด้านเกษตรต่อเนื่อง เสริมสร้างความเข้มแข็งให้เกษตรกรไทย
.....
กระทรวงเกษตรและสหกรณ์ เผยช่วงเวลาที่ผ่านมา ได้ทํางานร่วมกับองค์อาหารและเกษตรแห่งสหประชาชาติ (Food and Agriculture Organization of United Nations : FAO) โดยเฉพาะสํานักงาน FAO ประจําภูมิภาคเอเชียและแปซิฟิกมาอย่างต่อเนื่อง
.
ล่าสุด (19 ก.ย 66) ได้หารือร่วมกับนางเบธ เบค-ดอล (Ms. Beth Bechdol) รองผู้อํานวยการใหญ่องค์การอาหารและเกษตรแห่งสหประชาชาติ (Food and Agriculture Organization of United Nations : FAO) ในประเด็นความร่วมมือต่าง ๆ ทั้งนี้ กษ. ได้ขอรับการสนับสนุนจากทาง FAO ในประเด็น:
.
1. การจัดตั้งสํานักงานกองทุนระหว่างประเทศเพื่อพัฒนาเกษตรกรรม หรือ IFAD (International Fund for Agricultural Development) ประจําประเทศไทย
2. การสร้างแบรนด์สินค้าเกษตร (Branding) ของแต่ละจังหวัด เพื่อเป็นอัตลักษณ์ที่สร้างชื่อเสียง สร้างรายได้ให้เกษตรกร
3. การเปลี่ยนแปลงภูมิอากาศ (Climate Change)
4. การกระจายสินค้าเกษตร มุ่งแก้ไขปัญหา “สินค้าเกษตรล้นตลาด” ในแต่ละฤดูกาลได้อย่างเต็มรูปแบบ
5. การสร้างความเข้มแข็งให้กับเกษตรกรรายย่อย ซึ่งเป็นเรื่องที่ FAO ให้ความสําคัญ สอดคล้องกับนโยบายของรัฐบาล
.
ทั้งนี้ รองผู้อํานวยการใหญ่ FAO ยินดีให้การสนับสนุนในประเด็นดังกล่าว รวมทั้งการสนับสนุนองค์ความรู้ (Know-How) ต่าง ๆ เพื่อเสริมสร้างความเข้มแข็งให้กับเกษตรกรรายย่อยต่อไป
.
อ่านเพิ่มเติม คลิกhttps://www.thaigov.go.th/news/contents/details/72356
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทยหนุน! อนุสัญญาว่าด้วยสิทธิเด็กความเห็นทั่วไป ข้อ 26 ว่าด้วยสิทธิเด็กและสิ่งแวดล้อม
วันจันทร์ที่ 25 กันยายน 2566
ไทยหนุน! อนุสัญญาว่าด้วยสิทธิเด็กความเห็นทั่วไป ข้อ 26 ว่าด้วยสิทธิเด็กและสิ่งแวดล้อม
.....
กระทรวงการพัฒนาสังคมและความมั่นคงของมนุษย์ (พม.) ได้แสดงเจตนารมณ์ความร่วมมือการทํางานร่วมกัน เพื่อส่งเสริมและสนับสนุนอนุสัญญาว่าด้วยสิทธิเด็ก ความเห็นทั่วไป ข้อ 26 ว่าด้วยสิทธิเด็กและสิ่งแวดล้อม “โดยเน้นการเปลี่ยนแปลงสภาพภูมิอากาศ” ที่สอดคล้องกับหลายประเทศทั่วโลก
.
เนื่องจากการประชุมคณะกรรมการสิทธิเด็กแห่งสหประชาชาติสมัยที่ 93 เมื่อเดือน พ.ค. 66 ที่ผ่านมา “ ได้รับรอง” ความเห็นทั่วไป ข้อที่ 26 ว่าด้วยสิทธิเด็กและสิ่งแวดล้อม โดยเน้นการเปลี่ยนแปลงสภาพภูมิอากาศ ซึ่งรัฐภาคีจํานวนกว่า 196 ประเทศ ที่ได้ให้สัตยาบันในอนุสัญญาว่าด้วยสิทธิเด็ก รวมถึงประเทศไทย
.
สําหรับการดําเนินการของไทย รัฐบาลได้มีการประกาศแนวทางการแก้ปัญหามลพิษทางอากาศและการเปลี่ยนแปลงสภาพภูมิอากาศ โดยมีเป้าหมาย:
- เป็นกลางทางคาร์บอน (Carbon Neutrality) ในปี 2593
- ปล่อยก๊าซเรือนกระจกสุทธิเป็นศูนย์ (Net Zero) ภายในปี 2608
.
โดยเป้าหมายดังกล่าว จะต้องมีมาตรการการจัดการในภาคส่วนต่าง ๆ อย่างเหมาะสม นอกจากนี้ รัฐบาลยังต้องให้ความสําคัญในการจัดการปัญหาที่ส่งผลกระทบต่อกลุ่มคนผู้ใช้แรงงาน คนยากจนที่อาศัยอยู่ในพื้นที่อุตสาหกรรมหรือพื้นที่เสี่ยงมลพิษทางอากาศมากกว่าปกติ รวมทั้ง “เด็กและเยาวชน” ที่มีโอกาสได้รับฝุ่นและสารพิษจากมลพิษทางอากาศมากกว่าผู้ใหญ่
.
ทั้งนี้ พม. พร้อมเป็นสื่อกลางสร้างความร่วมมือกับองค์กรภาครัฐ ทั้งส่วนกลางและส่วนท้องถิ่น ในการส่งเสริมให้มีและจัดบริการสาธารณะ โดยเฉพาะการผลักดันให้ชุมชน ท้องถิ่น สามารถดูแลเด็กในครอบครัวและชุมชนของตนเองได้อย่างเต็มศักยภาพ มีชีวิตอยู่อย่างปลอดภัยและเติบโตภายใต้สภาพแวดล้อมที่ดี
.
อ่านเพิ่มเติม คลิก https://www.thaigov.go.th/news/contents/details/72435
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
พัฒนาสัตว์น้ําเศรษฐกิจ “กะพงทอง ปลิงทะเล ปูทะเล” อีกหนึ่งทางเลือก ช่วยเพิ่มรายได้ให้เกษตรกร
ส่งออก “สินค้าไทย” ไปเอเชียกลางโตขึ้น! 7 เดือนแรก ปี 66 มูลค่ากว่า 141 ล้านดอลลาร์สหรัฐ
ประกาศแล้ว! วีซ่าฟรี รับนักท่องเที่ยว “จีน – คาซัคสถาน” เริ่ม 25 ก.ย. 66 – 29 ก.พ. 67
พม. เร่งสร้าง “ความเท่าเทียม” ในประชาชนทุกกลุ่ม ด้วย 5 นโยบายสําคัญ สู่การพัฒนาที่ยั่งยืน (SDGs)
ดีลสําเร็จ! บริษัทเทคยักษ์ใหญ่จีน พร้อมลงทุนในไทย เดินหน้าพัฒนาบุคลากรด้าน AI & Cloud
รัฐบาลไทย-ข่าวทำเนียบรัฐบาล-ก.แรงงาน มอบโล่ 27 สถานประกอบกิจการและรัฐวิสาหกิจต้นแบบแรงงานพันธุ์ดี ตามวิถีเศรษฐกิจพอเพียง
วันจันทร์ที่ 25 กันยายน 2566
25/09/2566
ก.แรงงาน มอบโล่ 27 สถานประกอบกิจการและรัฐวิสาหกิจต้นแบบแรงงานพันธุ์ดี ตามวิถีเศรษฐกิจพอเพียง
รมว.แรงงาน มอบประกาศเกียรติคุณสถานประกอบกิจการและรัฐวิสาหกิจต้นแบบแรงงานพันธุ์ดี ตามวิถีเศรษฐกิจพอเพียงและคณะกรรมการสวัสดิการในสถานประกอบกิจการ ประจําปี 2566 ที่น้อมนําหลักปรัชญาเศรษฐกิจพอเพียงไปใช้เป็นแนวทางในการพัฒนาคุณภาพชีวิตแรงงาน ลูกจ้างสามารถพึ่
วันที่ 25 กันยายน 2566 เวลา 13.30 น. นายพิพัฒน์ รัชกิจประการ รัฐมนตรีว่าการกระทรวงแรงงาน เป็นประธานในพิธีมอบประกาศเกียรติคุณสถานประกอบกิจการและรัฐวิสาหกิจต้นแบบแรงงานพันธุ์ดี ตามวิถีเศรษฐกิจพอเพียงและคณะกรรมการสวัสดิการในสถานประกอบกิจการ ประจําปี พ.ศ. 2566 ณ ห้องประชุมกระทรวงแรงงาน ชั้น 5 สืบเนื่องจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชานุญาตให้กระทรวงแรงงาน โดยกรมสวัสดิการและคุ้มครองแรงงาน ดําเนินโครงการแรงงานพันธุ์ดี ตามวิถีเศรษฐกิจพอเพียง ตั้งแต่ปี พ.ศ.2564 จนถึงปัจจุบัน เพื่อส่งเสริมให้ นายจ้าง ลูกจ้างได้น้อมนําหลักปรัชญาของเศรษฐกิจพอเพียงไปใช้เป็นแนวทางในการดําเนินชีวิต ให้สามารถพึ่งพาตนเองได้ โดยการส่งเสริมให้สถานประกอบกิจการใช้ทรัพยากรที่มีอยู่ ได้แก่ ที่ดิน หรือพื้นที่ว่างเปล่าบริเวณสถานประกอบกิจการเพาะปลูกพืชผักสวนครัว พืชผลทางการเกษตรหรือเลี้ยงสัตว์ และนําผลผลิตมาใช้สําหรับบริโภคและจําหน่าย เพื่อช่วยลดภาระค่าใช้จ่ายในการครองชีพ อันเป็นจุดเริ่มต้นของ เศรษฐกิจพอเพียง โดยในปีนี้กระทรวงแรงงานได้ประกาศเกียรติคุณและมอบโล่รางวัลให้แก่สถานประกอบกิจการและรัฐวิสาหกิจที่น้อมนําหลักปรัชญาเศรษฐกิจพอเพียงไปใช้เป็นแนวทางในการพัฒนาคุณภาพชีวิตแรงงานจนประสบผลสําเร็จ สามารถสร้างประโยชน์ร่วมกันระหว่างนายจ้างลูกจ้าง อีกทั้งยังเป็นต้นแบบให้กับสถานประกอบกิจการอื่นในการปลูกฝังแนวทางการดูแลคุณภาพชีวิตของลูกจ้างให้มีความสุขในการทํางาน มีความมั่นคง มีภูมิคุ้มกันที่ดีสามารถพึ่งพาตนเองได้อย่างเป็นรูปธรรมและยั่งยืน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในปี 2566 นี้ มีสถานประกอบกิจการและรัฐวิสาหกิจที่ได้รับการพิจารณาให้เป็นสถานประกอบกิจการและรัฐวิสาหกิจต้นแบบแรงงานพันธุ์ดี ตามวิถีเศรษฐกิจพอเพียง จํานวน 27 แห่ง และมีสถานประกอบกิจการที่ได้รับการพิจารณาให้เป็นคณะกรรมการสวัสดิการในสถานประกอบกิจการดีเด่น ในการน้อมนําหลักปรัชญาเศรษฐกิจพอเพียงมาใช้เป็นแนวทางในการจัดสวัสดิการเพื่อพัฒนาคุณภาพชีวิตลูกจ้าง จํานวน 14 แห่ง ซึ่งกรมฯ ได้ดําเนินการส่งเสริมและขับเคลื่อนโครงการดังกล่าวมาอย่างต่อเนื่อง ปัจจุบันมีสถานประกอบกิจการทั่วประเทศเข้าร่วมโครงการแล้ว จํานวน 1,011 แห่ง ลูกจ้างได้รับประโยชน์ 135,393 คน สามารถลดรายจ่ายเพิ่มรายได้คิดเป็นมูลค่า 102,224,154 บาท ซึ่งเป็นที่ประจักษ์แล้วว่า โครงการแรงงานพันธุ์ดี ตามวิถีเศรษฐกิจพอเพียง สามารถพัฒนาคุณภาพชีวิตลูกจ้างได้อย่างแท้จริง ทั้งนี้ หากสถานประกอบกิจการใดสนใจ สามารถขอรายละเอียดการดําเนินโครงการเพิ่มเติม ได้ที่ กองสวัสดิการแรงงาน โทร. 0 2660 2177
รัฐบาลไทย-ข่าวทำเนียบรัฐบาล-ปลัด สธ. เตือนหน้าฝนพบโรคติดต่อทางเดินหายใจแพร่ระบาดสูง ย้ำสวมหน้ากาก-ล้างมือ ช่วยป้องกันได้
วันจันทร์ที่ 25 กันยายน 2566
ปลัด สธ. เตือนหน้าฝนพบโรคติดต่อทางเดินหายใจแพร่ระบาดสูง ย้ําสวมหน้ากาก-ล้างมือ ช่วยป้องกันได้
ปลัดกระทรวงสาธารณสุข เตือนไทยยังอยู่ในช่วงฤดูฝน โรคติดเชื้อทางเดินหายใจมีแนวโน้มแพร่ระบาดสูง โดยเฉพาะโรคไข้หวัดใหญ่ อัตราป่วยสูงกว่าปีที่แล้วและค่าเฉลี่ยย้อนหลัง 5 ปีในช่วงเวลาเดียวกัน
ปลัดกระทรวงสาธารณสุข เตือนไทยยังอยู่ในช่วงฤดูฝน โรคติดเชื้อทางเดินหายใจมีแนวโน้มแพร่ระบาดสูง โดยเฉพาะโรคไข้หวัดใหญ่ อัตราป่วยสูงกว่าปีที่แล้วและค่าเฉลี่ยย้อนหลัง 5 ปีในช่วงเวลาเดียวกัน ย้ําแม้สถานการณ์โรคโควิด 19 จะลดลง แต่การสวมหน้ากากอนามัยเมื่อเจ็บป่วยหรืออยู่ในสถานที่แออัด ล้างมือบ่อยๆ ช่วยป้องกันและลดความเสี่ยงได้
วันนี้ (25 กันยายน 2566) นพ.โอภาส การย์กวินพงศ์ ปลัดกระทรวงสาธารณสุข กล่าวว่า หลังจากประเทศไทยประกาศให้โรคโควิด 19 เป็นโรคติดต่อที่ต้องเฝ้าระวัง ตั้งแต่ 1 ต.ค. 2565 ประชาชนเลือกสวมหน้ากากอนามัยได้ตามความสมัครใจ พบว่าแนวโน้มของโรคติดเชื้อทางเดินหายใจ โดยเฉพาะโรคไข้หวัดใหญ่ เพิ่มสูงขึ้นกว่าหลายปีที่ผ่านมา สะท้อนว่า การสวมหน้ากากอนามัยสามารถช่วยป้องกันและลดความเสี่ยงโรคติดเชื้อทางเดินหายใจได้อย่างดี ทั้งนี้ แม้สถานการณ์โรคโควิด 19 ขณะนี้จะพบผู้ป่วยลดลงต่อเนื่อง แต่สถานการณ์โรคไข้หวัดใหญ่ยังคงมีแนวโน้มเพิ่มสูงขึ้น โดยข้อมูลตั้งแต่วันที่ 1 มกราคม - 16 กันยายน 2566 มีผู้ป่วย 185,216 ราย อัตราป่วย 279.9 ต่อประชากรแสนคน มีรายงานผู้เสียชีวิต 4 ราย อัตราป่วยตายร้อยละ 0.002 เฉพาะสัปดาห์ที่ 10-16 กันยายน มีผู้ป่วยเพิ่มมากกว่า 12,000 ราย ซึ่งสูงกว่าจํานวนผู้ป่วยในช่วงเวลาเดียวกันของปี 2565 และค่าเฉลี่ย 5 ปีย้อนหลัง ซึ่งได้สั่งการให้ทุกจังหวัดเตรียมพร้อมทีมสอบสวนควบคุมโรคเพื่อรองรับการระบาดแล้ว ตามนโยบายของ นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข
นพ.โอภาสกล่าวอีกว่า ขณะนี้ประเทศไทยยังอยู่ในช่วงของฤดูฝน ซึ่งเป็นฤดูกาลระบาดของโรคติดเชื้อทางเดินหายใจ ซึ่งโรคหลักๆ ที่ยังต้องเฝ้าระวัง คือ โรคโควิด 19 อาการมักมีไข้ ไอ เจ็บคอ ปวดเมื่อย อ่อนเพลีย อาจมีหายใจลําบาก, โรคไข้หวัดใหญ่ ส่วนใหญ่จะมีไข้สูง ปวดกล้ามเนื้อ ไอแห้ง น้ํามูกใส เบื่ออาหาร และโรค RSV จะมีไข้ ไอจาม มักพบในเด็กอายุน้อยกว่า 5 ปี ซึ่งการติดต่อของทั้ง 3 โรคเหมือนกัน คือ การไอ จาม สัมผัสละอองฝอยน้ํามูก น้ําลาย เสมหะ หรือการใช้สิ่งของร่วมกัน ดังนั้น สิ่งสําคัญที่สุดคือ เมื่อมีอาการป่วยของโรคทางเดินหายใจ หรือเมื่อต้องเข้าไปอยู่ในสถานที่แออัด ต้องสวมหน้ากากอนามัย ปิดปากและจมูกให้มิดชิดเมื่อไอหรือจาม หลีกเลี่ยงการใกล้ชิดผู้ที่มีร่างกายอ่อนแอ เช่น ผู้สูงอายุ เด็กเล็ก รวมถึงล้างมือบ่อยๆ เพื่อช่วยป้องกันและลดความเสี่ยงการติดเชื้อโรคติดต่อทางเดินหายใจเหล่านี้ นอกจากนี้ ขอความร่วมมือผู้ปกครองดูแลสังเกตอาการบุตรหลานที่เป็นเด็กนักเรียน หากเด็กป่วยมีอาการทางเดินหายใจแนะนําให้หยุดพักอยู่บ้านเพื่อดูแลรักษา ติดตามอาการ และไม่ไปแพร่เชื้อต่อที่โรงเรียนหรือศูนย์เด็กเล็ก ส่วนโรงเรียน ขอให้จัดระบบการคัดกรองอาการทางเดินหายใจ เช่น ไข้ ไอ น้ํามูก เพื่อแยกเด็กไม่ปะปนกับเด็กอื่นๆ และพิจารณาปิดห้องเรียนเมื่อพบเด็กป่วยหลายๆ ราย ติดต่อกัน
***************************************** 25 กันยายน 2566
รัฐบาลไทย-ข่าวทำเนียบรัฐบาล-หนุนภาคธุรกิจไทยร่วมลดโลกร้อน หลังแนวโน้มผู้บริโภค “ซื้อสินค้าเป็นมิตรกับสิ่งแวดล้อม” เพิ่มขึ้น
วันจันทร์ที่ 25 กันยายน 2566
หนุนภาคธุรกิจไทยร่วมลดโลกร้อน หลังแนวโน้มผู้บริโภค “ซื้อสินค้าเป็นมิตรกับสิ่งแวดล้อม” เพิ่มขึ้น
.....
สํานักงานนโยบายและยุทธศาสตร์การค้า (สนค.) ได้ทํา “โครงการศึกษาแนวทางการปรับตัวของภาคธุรกิจไทยเพื่อเตรียมพร้อมต่อมาตรการทางการค้าด้านสิ่งแวดล้อม : กรณีการลดการปล่อยก๊าซเรือนกระจก”
.
โดยทําการสํารวจความคิดเห็นผู้บริโภค ด้วยแบบสอบถาม 5,012 คน พบว่า ผู้บริโภคร้อยละ 81.64 สนใจซื้อสินค้าเป็นมิตรต่อสิ่งแวดล้อมเพิ่มขึ้น
.
เหตุผลที่ผู้บริโภค “สนใจซื้อสินค้า” ที่เป็นมิตรต่อสิ่งแวดล้อม ดังนี้:
1. อนุรักษ์สิ่งแวดล้อมและลดโลกร้อน
2. สนับสนุนผู้ประกอบการหรือผู้ผลิตสินค้าที่เป็นมิตรกับสิ่งแวดล้อม
3. ต้องการทดลองสินค้าใหม่ ๆ
.
นอกจากนี้ การสัมภาษณ์เชิงลึก พบว่า ผู้ประกอบการตระหนักและพร้อมจะเปลี่ยนกระบวนการดําเนินงาน เพื่อลดการปล่อยก๊าซเรือนกระจก (Greenhouse Gases : GHGs) พร้อมกับเสนอแนะว่า
.
1. นโยบายภาครัฐ : ควรมีนโยบายหรือมาตรการสนับสนุนให้ธุรกิจที่เป็นมิตรต่อสิ่งแวดล้อม
2. การส่งเสริมผู้ประกอบการ : ควรส่งเสริมให้ผู้ประกอบการปรับเปลี่ยนการดําเนินงานให้เป็นมิตรต่อสิ่งแวดล้อม และเข้าถึงเทคโนโลยีเพื่อสิ่งแวดล้อม
3. การส่งเสริมการตลาด : ควรประชาสัมพันธ์ให้ฉลากสิ่งแวดล้อมต่าง ๆ เป็นที่รู้จัก เพิ่มมูลค่า และสร้างแรงจูงใจให้ผู้บริโภค
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบก แนะนำเลือกใช้บริการรถโดยสารสาธารณะที่ถูกต้องตามกฎหมาย เพื่อความปลอดภัย และได้รับบริการที่เป็นธรรม
วันจันทร์ที่ 25 กันยายน 2566
กรมการขนส่งทางบก แนะนําเลือกใช้บริการรถโดยสารสาธารณะที่ถูกต้องตามกฎหมาย เพื่อความปลอดภัย และได้รับบริการที่เป็นธรรม
...
กรมการขนส่งทางบก แนะนําเลือกใช้บริการรถโดยสารสาธารณะที่ถูกต้องตามกฎหมาย เพื่อความปลอดภัยและได้รับบริการที่เป็นธรรม
นายเสกสม อัครพันธุ์ รองอธิบดีกรมการขนส่งทางบก กระทรวงคมนาคม เปิดเผยว่า ปัจจุบันอุบัติเหตุทางถนนเป็นปัญหาสําคัญของประเทศไทยโดยเฉพาะอุบัติเหตุที่เกิดขึ้นกับรถโดยสารสาธารณะ เนื่องจากในแต่ละเที่ยวของการเดินทางมีการบรรทุกผู้โดยสารเป็นกลุ่มหรือหมู่คณะ ทําให้เกิดความเสียหายต่อชีวิต และทรัพย์สินของประชาชน กรมการขนส่งทางบก (ขบ.) ขอแนะนําให้เลือกใช้บริการจากรถโดยสารสาธารณะที่ถูกต้องตามกฎหมายเพื่อความปลอดภัยและได้รับบริการที่เป็นธรรม โดยรถโดยสารสาธารณะต้องจดทะเบียนอย่างถูกต้อง (ป้ายเหลือง) ผ่านการตรวจสภาพรถและชําระภาษีประจําปี มีการจัดทําประกันภัยตามที่กฎหมายกําหนด พนักงานขับรถต้องมีใบอนุญาตขับรถสาธารณะ (ไม่สิ้นอายุ) ผ่านการตรวจสอบประวัติอาชญากรรม จากสํานักงานตํารวจแห่งชาติก่อนการออกใบอนุญาตขับรถสาธารณะ รถโดยสารและรถตู้โดยสารต้องเลือกใช้บริการ ณ สถานีขนส่งผู้โดยสารหรือจุดจอดที่กําหนด เพื่อป้องกันกลุ่มคนฉวยโอกาสนํารถที่ไม่ได้รับอนุญาต มาให้บริการ สภาพตัวรถต้องมีความสมบูรณ์ทั้งภายในและภายนอก ระบบเบรก สภาพยางและล้อ ต้องอยู่ในสภาพสมบูรณ์พร้อมใช้งาน ติดตั้ง GPS Tracking และอุปกรณ์เพื่อความปลอดภัยครบถ้วน ได้แก่ ติดตั้งเข็มขัดนิรภัยครบทุกที่นั่งและสามารถใช้งานได้ ไม่มีการดัดแปลงจํานวนที่นั่ง ตําแหน่งการติดตั้งที่นั่งต้องไม่กีดขวางประตูฉุกเฉิน ถังดับเพลิง ค้อนทุบกระจก เป็นต้น รถแท็กซี่ เมื่อรับผู้โดยสารต้องกดมิเตอร์ทุกครั้งและไม่เก็บค่าโดยสารเกินอัตราที่กําหนด ข้อมูลคนขับรถ บัตรประจําตัวและทะเบียนรถจะต้องถูกต้องตรงกัน รถจักรยานยนต์สาธารณะ (มอเตอร์ไซค์วิน) ต้องแต่งกายตามที่ทางราชการกําหนด สวมเสื้อวินที่แสดงบัตรประจําตัว หมายเลขที่ถูกต้องตรงกัน การเก็บอัตราค่าโดยสารต้องเป็นไปตามที่กฎหมายกําหนด ติดตั้งป้ายแสดงราคาค่าโดยสารให้มองเห็นอย่างชัดเจนในบริเวณที่ตั้งวิน และพื้นที่ตั้งวินต้องถูกต้องตามที่ได้รับอนุญาตและให้บริการในเส้นทางหรือพื้นที่ที่ได้รับอนุญาตเท่านั้น
ทั้งนี้ หากผู้ใช้บริการพบรถโดยสารสาธารณะกระทําผิดกฎหมาย เช่น กิริยาวาจาไม่สุภาพ ไม่เก็บค่าโดยสารตามที่กฎหมายกําหนด ขับรถเร็วประมาทหวาดเสียว ใช้งานรถที่จดทะเบียนไม่ถูกต้อง ฯลฯ สามารถร้องเรียนผ่านสายด่วน ขบ. โทร. 1584 ศูนย์คุ้มครองผู้โดยสารและรับเรื่องร้องเรียน ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามแม่น้ำนครชัยศรี จังหวัดนครปฐม
วันจันทร์ที่ 25 กันยายน 2566
กรมทางหลวงชนบท สร้างสะพานข้ามแม่น้ํานครชัยศรี จังหวัดนครปฐม
เชื่อมโยงการเดินทาง ส่งเสริมเศรษฐกิจการคมนาคมขนส่งในพื้นที่ เพิ่มคุณภาพชีวิตที่ดีให้กับประชาชนอย่างเป็นรูปธรรม ตามนโยบายของรัฐมนตรีว่าการกระทรวงคมนาคม คาดแล้วเสร็จกลางปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามแม่น้ํานครชัยศรี ตําบลงิ้วราย - ตําบลสัมปทวน อําเภอนครชัยศรี จังหวัดนครปฐม คืบหน้ากว่าร้อยละ 76 ขณะนี้อยู่ระหว่างการก่อสร้างงานเสาเข็มเจาะกลางน้ํา งานติดตั้งคานคอนกรีตอัดแรง และงานพื้นสะพาน คาดว่าจะเสร็จสมบูรณ์ในช่วงกลางปี 2567
เนื่องจากที่ผ่านมาประชาชนที่ต้องการเดินทางระหว่างตําบลงิ้วรายไปยังตําบลสัมปทวน อําเภอนครชัยศรี ได้รับความเดือดร้อนเป็นอย่างมาก องค์การบริหารส่วนตําบลงิ้วรายได้มีหนังสือขอรับการสนับสนุนโครงการก่อสร้างสะพานฯ เพื่อบรรเทาความเดือดร้อนให้กับประชาชนในพื้นที่ ทช. จึงได้ดําเนินการก่อสร้างสะพานฯ เพื่อเชื่อมโยงโครงข่ายการคมนาคมระหว่างตําบล เพิ่มศักยภาพในการขนส่งพืชผลทางการเกษตร อาทิ ชมพู่ ส้มโอ ฝรั่ง ซึ่งเป็นผลไม้ชื่อดังของจังหวัดให้เป็นไปด้วยความสะดวกรวดเร็วทันเวลาและปลอดภัย สามารถร่นระยะเวลาในการเดินทางได้ประมาณ 2 กิโลเมตร รวมทั้งช่วยส่งเสริมเศรษฐกิจระดับชุมชนให้มีความมั่นคงแข็งแรง และเกษตรกรในพื้นที่ขนส่งสินค้าได้อย่างมีประสิทธิภาพมากยิ่งขึ้น ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
สะพานฯ มีจุดเริ่มต้นโครงการบริเวณถนนขององค์การบริหารส่วนตําบลงิ้วราย ด้านหน้าพิพิธภัณฑ์รถเก่า (เจษฎาเทคนิค มิวเซียม) และมีจุดสิ้นสุดโครงการที่ตําบลสัมปทวน บริเวณข้างวัดปิ่นจันทราราม (วัดกกตาล) โดยก่อสร้างเป็นสะพานคอนกรีตเสริมเหล็ก ความยาว 400 เมตร ผิวจราจรกว้าง 9 เมตร และถนนต่อเชื่อมผิวทางลาดยางแอสฟัลท์ติกคอนกรีตทั้งสองฝั่งของสะพาน ระยะทาง 710 เมตร พร้อมติดตั้งอุปกรณ์อํานวยความปลอดภัย งานเครื่องหมายจราจร ใช้งบประมาณ 114.278 ล้านบาท
รัฐบาลไทย-ข่าวทำเนียบรัฐบาล-Thailand and Malaysia to continue working together in fighting against security challenges
วันจันทร์ที่ 25 กันยายน 2566
25/09/2566
Thailand and Malaysia to continue working together in fighting against security challenges
Thailand and Malaysia to continue working together in fighting against security challenges
September 21, 2023, at 1600hrs, Prime Minister and Minister of Finance Srettha Thavisin had a bilateral meeting with Dato’ Seri Anwar Ibrahim, Prime Minister of Malaysia during his attendance at the 78th session of the United Nations General Assembly. Government Spokesperson Chai Wacharonke disclosed gist of the meeting as follows:
The Prime Minister thanked Malaysian Prime Minister for his congratulatory message on occasion of his assumption of the position, and expressed confidence on the bright future of Thailand-Malaysia relations. His Government stands ready to forge closer relations and cooperation on the basis of mutual security and prosperity. The Prime Minister also accepted Malaysia’s invitation to visit the country at the first opportunity, during which Thailand also proposed meetings of business sector of the two countries to promote mutual trade and investment.
Both parties came to terms that there is still potential to increase cooperation, especially in trade and investment, and tourism, and agreed to hold the next Thailand-Malaysia Joint Committee meeting soon to advance these cooperations. Malaysia also commended remarkable revival of Thai tourism, and agreed with Thailand on tourism promotion. The Prime Minister was pleased with the number of Malaysian tourists in Thailand and hoped to welcome more of them.
With regard to the Southern border situation, the Prime Minister thanked Malaysia for its support and cooperation in promoting peace and developing the Southern border area. The two countries also committed to continue working together in fighting against security challenges, such as narcotics.
รัฐบาลไทย-ข่าวทำเนียบรัฐบาล- รมว.พิพัฒน์ ต้อนรับ รมว.แรงงานฯ ปาปัวนิวกินี กระชับความร่วมมือหนุนจ้างงาน สร้างเศรษฐกิจเข้มแข็ง
วันจันทร์ที่ 25 กันยายน 2566
25/09/2566
รมว.พิพัฒน์ ต้อนรับ รมว.แรงงานฯ ปาปัวนิวกินี กระชับความร่วมมือหนุนจ้างงาน สร้างเศรษฐกิจเข้มแข็ง
รมว.พิพัฒน์ ต้อนรับ รมว.แรงงานฯ ปาปัวนิวกินี กระชับความร่วมมือหนุนจ้างงาน สร้างเศรษฐกิจเข้มแข็ง
วันที่ 25 กันยายน 2566นายพิพัฒน์ รัชกิจประการ รัฐมนตรีว่าการกระทรวงแรงงานให้การต้อนรับนางเคสซี่ ซาวาง (H.E. Ms Kessy Sawang) รัฐมนตรีว่าการกระทรวงแรงงานและการจ้างงาน ปาปัวนิวกินีและคณะ ในโอกาสเข้าเยี่ยมคารวะรัฐมนตรีว่าการกระทรวงแรงงานภายหลังเข้ารับตําแหน่ง และหารือเกี่ยวกับการยกระดับความร่วมมือด้านแรงงาน โดยมี นายสิรภพ ดวงสอดศรี ผู้ช่วยรัฐมนตรีประจํากระทรวงแรงงาน นายภุชงค์ วรศรี ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นายอารี ไกรนรา เลขานุการรัฐมนตรีว่าการกระทรวงแรงงาน นายไพโรจน์ โชติกเสถียร อธิบดีกรมการจัดหางาน พร้อมด้วย ผู้บริหารระดับสูงกระทรวงแรงงาน เข้าร่วม ณ ห้องจัตุมงคล ชั้น 6 อาคารกระทรวงแรงงาน
นายพิพัฒน์กล่าวว่า กระทรวงแรงงานขอขอบคุณและแสดงความยินดีที่ท่านได้รับการแต่งตั้งให้เป็นรัฐมนตรีว่าการกระทรวงแรงงานและการจ้างงาน ปาปัวนิวกินี ไทยและรัฐเอกราชปาปัวนิวกินี มีความสัมพันธ์ฉันท์มิตรที่ดีต่อกันมาอย่างยาวนาน ซึ่งทั้งสองประเทศมีการค้าและการลงทุนระหว่างกัน มีบริษัทไทยที่ลงทุนในปาปัวนิวกินีหลายแห่ง และได้ทราบมาว่าการเยือนประเทศไทยครั้งนี้มีวัตถุประสงค์เพื่อยื่นสัตยาบันสารอนุสัญญา ILO ถึง 3 ฉบับ ได้แก่ 1) ฉบับที่ 81 ว่าด้วยการตรวจแรงงาน 2) ฉบับที่ 144 ว่าด้วยการปรึกษาหารือไตรภาคี และ 3) ฉบับที่ 190 ว่าด้วยความรุนแรงและการคุกคาม ซึ่งล้วนแต่เป็นอนุสัญญาที่มีความสําคัญทั้งสิ้น และทราบว่าในวันพรุ่งนี้ (26 ก.ย.66) ตามที่ท่านมีกําหนดจะเดินทางไปศูนย์ควบคุมการแจ้งเรือเข้าออก หรือ PIPO ที่จังหวัดสมุทรสาคร เพื่อเยี่ยมชมการตรวจแรงงานในเรือประมง ซึ่งไทยได้รับการสนับสนุนทางวิชาการจาก ILO ภายใต้โครงการ Ship to Shore Rights การตรวจแรงงานที่ศูนย์ PIPO เป็นการบูรณาการความร่วมมือระหว่างหน่วยงานภาครัฐที่เกี่ยวข้องแบบสหวิชาชีพ โดยกระทรวงแรงงานมีภารกิจหลักในการตรวจสอบสัญญาจ้าง และสภาพแวดล้อมการทํางานของแรงงานประมงให้เป็นไปตามอนุสัญญา ฉบับที่ 188 เพื่อคุ้มครองสิทธิแรงงานประมงป้องกันการบังคับใช้แรงงานและการค้ามนุษย์ ผมหวังเป็นอย่างยิ่งว่าท่านจะได้ประโยชน์จากการเยี่ยมชมในครั้งนี้ ซึ่งผมได้สั่งการให้หน่วยงานในพื้นที่ที่เกี่ยวข้องอํานวยความสะดวกการเยี่ยมชมดังกล่าว จากการหารือด้านแรงงานในครั้งนี้ จะเป็นประโยชน์ในการสร้างความสัมพันธ์ในหลายๆ ด้านตามมา ซึ่งกระทรวงแรงงานยินดีและพร้อมสนับสนุนความร่วมมือให้แน่นแฟ้นต่อไป
ด้านนางเคสซี่ ซาวาง (H.E. Ms Kessy Sawang) รัฐมนตรีว่าการกระทรวงแรงงานและการจ้างงาน ปาปัวนิวกินีกล่าวว่า ขอขอบคุณท่านรัฐมนตรีพิพัฒน์ เป็นอย่างยิ่งที่ให้โอกาสต้อนรับและแสดงความยินดีที่ท่านได้รับตําแหน่งใหม่ ปาปัวนิวกินีกับไทยมีความสัมพันธ์เริ่มต้นที่ดี โดยเฉพาะโอกาสในการพัฒนาด้านการค้าการลงทุน ไทยมีโรงงานปลาทูน่าในปาปัวนิวกินี และส่งออกน้ําตาลไปปาปัวนิวกินีเป็นจํานวนมาก จึงเป็นการสร้างความสัมพันธ์ด้านต่างๆ เพื่อสร้างเศรษฐกิจ การค้าการลงทุนของทั้งสองประเทศ ซึ่งจะช่วยให้เกิดการจ้างงานเพิ่มขึ้น รวมทั้งการแลกเปลี่ยนเทคโนโลยีระหว่างกัน การหารือกระชับความร่วมมือด้านแรงงานในวันนี้ จึงถือเป็นนิมิตหมายที่ดี สอดคล้องกับปาปัวนิวกินีที่ให้ความสําคัญกับการคุ้มครองแรงงาน ซึ่งจะทําให้เกิดความร่วมมือและสร้างความเข้มแข็งให้กับทั้งสองประเทศต่อไป
++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมทวิภาคีไทย-ลาว เรื่อง ความร่วมมือด้านการป้องกันและปราบปรามยาเสพติด ครั้งที่ ๑๙ ยกระดับการแก้ปัญหายาเสพติด ให้เป็นวาระนานาชาติ
วันจันทร์ที่ 25 กันยายน 2566
25/09/2566
รัฐมนตรีว่าการกระทรวงยุติธรรม ประชุมทวิภาคีไทย-ลาว เรื่อง ความร่วมมือด้านการป้องกันและปราบปรามยาเสพติด ครั้งที่ ๑๙ ยกระดับการแก้ปัญหายาเสพติด ให้เป็นวาระนานาชาติ
รัฐมนตรีว่าการกระทรวงยุติธรรม ประชุมทวิภาคีไทย-ลาว เรื่อง ความร่วมมือด้านการป้องกันและปราบปรามยาเสพติด ครั้งที่ ๑๙ ยกระดับการแก้ปัญหายาเสพติด ให้เป็นวาระนานาชาติ
ในวันจันทร์ที่ ๒๕ กันยายน ๒๕๖๖ เวลา ๐๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เปิดการประชุมทวิภาคีไทย-ลาว เรื่อง “ความร่วมมือด้านการป้องกันและปราบปรามยาเสพติด ครั้งที่ ๑๙” โดยมี คณะรัฐมนตรีจากประเทศไทย-ลาว นายวิชัย ไชยมงคล เลขาธิการ ป.ป.ส. พร้อมคณะ และคณะจากประเทศลาว พลตรี คํากิ่ง ผุยหล้ามะนีวง รองรัฐมนตรีกระทรวงป้องกันความสงบ และหัวหน้ากรมใหญ่ตํารวจ พลจัตวา สมหมาย พมมะจัน หัวหน้ากองบัญชาการป้องกันความสงบ แขวงสะหวันนะเขต พันเอก อินปง จันทะวงสา เลขาธิการสํานักงานคณะกรรมการแห่งชาติเพื่อตรวจตราและควบคุมยาเสพติด พันเอก สาลี พุดทะวง หัวหน้ากรมตํารวจสกัดกั้นและต้านยาเสพติด พร้อมคณะที่รับผิดชอบงานส่วนที่เกี่ยวข้อง เข้าร่วมฯ ณ ห้องประชุมโรงแรม โซฟิเทล กระบี่ โภคีธรา กอล์ฟ แอนด์ สปา รีสอร์ท จังหวัดกระบี่
ภายหลังการประชุมทางคณะรัฐมนตรี ร่วมกันแถลงข่าวว่า ทั้งสองประเทศ ไทย- ลาว พร้อมจับมือยกระดับการแก้ปัญหายาเสพติดให้เป็นวาระนานาชาติ เนื่องจากประเทศไทยและประเทศลาว ต่างประสบปัญหายาเสพติด ได้มาสร้างความไม่สงบให้ประเทศเหมือนกัน ทั้งสองประเทศยังได้จัดลําดับการแก้ปัญหายาเสพติดเป็นวาระแห่งชาติแล้วควรเป็นปัญหาที่ควรเป็นวาระภูมิภาค และระดับนานาชาติ
พันตํารวจเอก ทวี สอดส่อง รัฐมนตรีว่าการกระทรวงยุติธรรม กล่าวว่า “ทั่วโลกต่างประสบปัญหายาเสพติด ในการยกระดับการแก้ปัญหาให้เป็นวาระนานาชาติ ซึ่งแต่ละประเทศจะแก้ปัญหายาเสพติดในประเทศตนเอง ไม่สามารถจะประสบความสําเร็จได้ เราจําเป็นต้องมีความร่วมมือระหว่างประเทศ และถือว่าเป็นเรื่องที่สําคัญ วันนี้เราได้รับข้อมูลตรงกันว่า ยาเสพติด ที่มาแพร่ระบาดแล้วมาทําลายเยาวชนและคนของไทย เราพบว่าไม่มีการผลิตในประเทศ เช่นเดียวกันกับประเทศลาว ได้พบว่า ยาเสพติดที่แพร่ระบาดในชุมชน ของ สปป.ลาว พบว่า มาจากต่างประเทศเหมือนกัน เราจึงเป็นหัวอกเดียวกัน”
"เราจึงร่วมกันทําทวิภาคี ที่เราต้องร่วมมือทั้งด้านการป้องกัน ปราบปรามการบังคับใช้กฎหมาย รวมถึงทั้งสองประเทศมีความเห็นตรงกันว่า ผู้ที่เสพติดหรือผู้เกี่ยวข้องอาจมีบางส่วนเป็นผู้หลงผิด เราจะต้องมีการฟื้นฟู”
พลตรี คํากิ่ง ผุยหล้ามะนีวง รองรัฐมนตรีกระทรวงป้องกันความสงบ และหัวหน้ากรมใหญ่ตํารวจ กล่าวว่า ก่อนอื่นต้องขอแสดงความยินดีกับพันตํารวจเอก ทวี สอดส่อง ที่ได้รับความไว้วางใจให้เป็นรัฐมนตรีว่าการกระทรวงยุติธรรมแห่งราชอาณาจักรไทย เป็นบุคคลที่มีความสําคัญยิ่งในการเสริมสร้างให้สังคมได้มีความยุติธรรม ให้ความสําคัญการแก้ปัญหายาเสพติด ที่เป็นปัญหาเร่งด่วน มีความหวังว่าการประชุมครั้งนี้ จะเป็นนิมิตหมายที่ดี ทางเรามีความยินดีร่วมมือและสนับสนุนการแก้ปัญหายาเสพติด สําหรับสถานการณ์ยาเสพติดในบ้านเรายังมีการระบาดอย่างหนัก การขนส่งยาเสพติดมีลักษณะเพิ่มขึ้น มีความยุ่งยากในการควบคุม และทําลายความสงบสุขของประชาชน ส่งผลต่อความมั่นคงทั้งสองประเทศไทย - ลาว และ ระดับโลก ซึ่งปัญหายาเสพติดแพร่ระบาดไปทั่วทุกมุมโลก ทําให้เกิดความเชื่อมโยงกับปัญหาก่อการร้าย อาชญากรรมข้ามชาติ การฟอกเงิน ซึ่งส่งผลกระทบต่อการพัฒนาทั้งสองประเทศ
รัฐบาลไทย-ข่าวทำเนียบรัฐบาล-กรมเจ้าท่าต้อนรับผู้แทน Environmental Justice Foundation ในโอกาสร่วมหารือแนวทางการบูรณาการทำงานร่วมกันเพื่อแก้ไขปัญหาประมงผิดกฎหมาย
วันจันทร์ที่ 25 กันยายน 2566
กรมเจ้าท่าต้อนรับผู้แทน Environmental Justice Foundation ในโอกาสร่วมหารือแนวทางการบูรณาการทํางานร่วมกันเพื่อแก้ไขปัญหาประมงผิดกฎหมาย
...
กรมเจ้าท่าต้อนรับผู้แทน Environmental Justice Foundation ในโอกาสร่วมหารือแนวทางการบูรณาการทํางานร่วมกันเพื่อแก้ไขปัญหาประมงผิดกฎหมาย
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ให้การต้อนรับและเป็นประธานการหารือร่วมกับผู้แทนจากมูลนิธิความยุติธรรมเชิงสิ่งแวดล้อม Environmental Justice Foundation (EJF) โดยได้รับการประสานจาก Mr. Dominic Thomson, Deputy Director และ Project Manager ของ EJF โดยมี นายนรินทร์ศักย์ สัทธาประสิทธิ์ ผู้อํานวยการสํานักมาตรฐานทะเบียนเรือ พร้อมด้วยผู้แทนจากสํานักความปลอดภัยและสิ่งแวดล้อมทางน้ํา สํานักมาตรฐานเรือ สํานักกฎหมาย และกองมาตรฐานคนประจําเรือ เข้าร่วมประชุม เมื่อวันที่ 20 กันยายน 2566 ณ ห้องประชุมเอนกประสงค์ อาคาร 2 ชั้น 2 กรมเจ้าท่า
นายภูริพัฒน์ ธีระกุลพิศุทธิ์ กล่าวว่า EJF เป็นองค์กรไม่แสวงหาผลประโยชน์ระหว่างประเทศที่ทํางานทั่วโลกเพื่อปกป้องสิ่งแวดล้อมและสิทธิมนุษยชน สําหรับประเด็นการหารือในครั้งนี้ ประกอบด้วย การแนะนํากฎบัตร Global Charter for Fisheries Transparency a Coalition for Fisheries transparency การเสนอ Vessel Whitelist ของกรมเจ้าท่าเป็น Fisheries Transparency Innovation Champion แนวทางในการนํา Beneficial Ownership ของเรือประมงแสดงผลบน Whitelist และมาตรการความปลอดภัยจากศูนย์ควบคุมการแจ้งเรือเข้า - ออก (Port In Port Out Controlling Center : PIPO) เกี่ยวกับข้อกําหนดการทําป้ายเตือนต่าง ๆ โดยมีวัตถุประสงค์เพื่อพัฒนาและร่วมกันผลักดันมาตรการในการแก้ไขปัญหาการทําประมงผิดกฎหมาย ซึ่งประเทศไทยมีความก้าวหน้าหลายด้าน และสามารถเป็นผู้นําในภูมิภาคอาเซียนได้ทั้งการเชื่อมโยงข้อมูล การเผยแพร่ข้อมูลต่อสาธารณะที่สามารถพัฒนาต่อยอดได้ และด้านคนประจําเรือที่สามารถเพิ่มทักษะด้านการปฏิบัติงานผ่านการฝึกอบรมในหลักสูตรที่มีประสิทธิภาพ ซึ่งจะร่วมผลักดันมาตรการกับหน่วยงานที่เกี่ยวข้องอื่น ๆ ด้วย
รัฐบาลไทย-ข่าวทำเนียบรัฐบาล-พม. เร่งสร้าง “ความเท่าเทียม” ในประชาชนทุกกลุ่ม ด้วย 5 นโยบายสำคัญ สู่การพัฒนาที่ยั่งยืน (SDGs)
วันจันทร์ที่ 25 กันยายน 2566
พม. เร่งสร้าง “ความเท่าเทียม” ในประชาชนทุกกลุ่ม ด้วย 5 นโยบายสําคัญ สู่การพัฒนาที่ยั่งยืน (SDGs)
.....
กระทรวงการพัฒนาสังคมและความมั่นคงของมนุษย์ (พม.) ได้วางกรอบแนวทางปฏิบัติ เพื่อให้ประชาชนทุกกลุ่ม สามารถเข้าถึงโอกาสและการคุ้มครองทางสังคม จนนําไปสู่การมี "หลักประกันและความมั่นคง" ในชีวิต ด้วย 5 นโยบายสําคัญ:
.
• นโยบายเด็กแรกเกิดและเด็กเล็ก จนถึงอายุ 3 ปี:
- สนับสนุนให้ท้องถิ่นมีบทบาทในการคุ้มครองเด็กมากขึ้น ตาม พ.ร.บ.คุ้มครองเด็ก พ.ศ. 2546
- บริหารจัดการเงินอุดหนุนเด็กแรกเกิด 600 บาท ให้ครอบคลุม
- ยกระดับศูนย์อนุบาลพัฒนาเด็กเล็กชุมชน
.
• นโยบายเด็กและเยาวชน:
- ปรับปรุงแก้ไข พ.ร.บ.คุ้มครองผู้ถูกกระทําด้วยความรุนแรงในครอบครัว พ.ศ. 255
- ยกระดับและเพิ่มประสิทธิภาพของครอบครัวอุปถัมภ์ (Foster Care) เป็นที่พึ่งให้กลุ่มเปราะบางได้จริง
- นําร่องโครงการ “ศิลปะบําบัด” สําหรับเด็กใน 3 จังหวัดชายแดนภาคใต้
.
• นโยบายคนทํางาน สําหรับวัยทํางาน:
- พัฒนาโครงการที่อยู่อาศัยทั้งการถือครองกรรมสิทธิ์และการเช่า
- โครงการบ้านตั้งต้นสําหรับผู้เริ่มทํางานใหม่ (First Jobber) พัฒนาเยาวชนสู่การเป็นผู้ประกอบกิจการเพื่อสังคม (Social Enterprise)
- โครงการเตรียมพร้อมสูงวัยก่อนเข้าสู่วัยสูงอายุ (Pre-aging) โดยเฉพาะการบริหารการเงิน
- โครงการสร้างรายได้สมาชิกนิคมสร้างตนเอง
.
• นโยบายผู้สูงอายุ (ไทยเข้าสู่สังคมสูงวัยอย่างสมบูรณ์):
- พัฒนาสวัสดิการสังคมต่างๆ สําหรับผู้สูงอายุ
- จัดตั้งศูนย์:
> พักฟื้นและเสริมพลังชีวิต (Rejuvenation Center)
> บริบาลผู้สูงอายุชุมชน/ตําบล
> ศูนย์บริการจัดหางานผู้สูงอายุ
> กองทุนพัฒนาชุมชนเพื่อผู้สูงอายุ สนับสนุนเงินกู้ยืมเพื่อการประกอบอาชีพ เพื่อความมั่นคงในชีวิต
.
• นโยบายคนพิการและคนไร้ที่พึ่ง:
- ปรับปรุงแก้ไข พ.ร.บ.ส่งเสริมและพัฒนาคุณภาพชีวิตคนพิการ พ.ศ. 2550
- ยกระดับศูนย์บริการคนพิการทั่วไป ร่วมกับองค์กรด้านคนพิการ
- ตั้งศูนย์การเรียนรู้ร่วมกันระหว่างคนพิการกับคนไม่พิการ
- ปรับปรุงกองทุนส่งเสริมและพัฒนาคุณภาพชีวิตคนพิการ เพื่อคนพิการทุกกลุ่มจํานวน 2.2 ล้านคนทั่วประเทศ
- ขับเคลื่อนโครงการฝึกอบรมแรงงานหรือระบบการจับคู่งานกับกลุ่มเป้าหมาย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"สุรพงษ์" ลงพื้นที่จังหวัดกาญจนบุรี รับฟังปัญหาและข้อเสนอแนะเพื่อขับเคลื่อนการพัฒนาโครงข่ายคมนาคมในพื้นที่
วันจันทร์ที่ 25 กันยายน 2566
"สุรพงษ์" ลงพื้นที่จังหวัดกาญจนบุรี รับฟังปัญหาและข้อเสนอแนะเพื่อขับเคลื่อนการพัฒนาโครงข่ายคมนาคมในพื้นที่
...
“สุรพงษ์” ลงพื้นที่จังหวัดกาญจนบุรี รับฟังปัญหาและข้อเสนอแนะเพื่อขับเคลื่อนการพัฒนาโครงข่ายคมนาคมในพื้นที่
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่ติดตามความคืบหน้าโครงการสําคัญในพื้นที่จังหวัดกาญจนบุรี พร้อมรับฟังปัญหาและข้อเสนอแนะจากประชาชน เพื่อขับเคลื่อนการพัฒนาโครงข่ายคมนาคมอย่างยั่งยืน พร้อมด้วย นางสาวณภัทรา กมลรักษา ผู้ช่วยเลขานุการรัฐมนตรีว่าการกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก นายพิเชฐ คุณาธรรมรักษ์ อธิบดีกรมการขนส่งทางราง นายนิรุฒ มณีพันธ์ ผู้ว่าการรถไฟแห่งประเทศไทย โดยมี นายทศพล ไชยโกมินทร์ ผู้ว่าราชการจังหวัดกาญจนบุรี หัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน และประชาชนร่วมให้การต้อนรับ เมื่อวันที่ 24 กันยายน 2566
นายสุรพงษ์ ปิยะโชติ กล่าวว่า รัฐบาลและกระทรวงคมนาคม โดยรัฐมนตรีว่ากระทรวงคมนาคม นายสุริยะ จึงรุ่งเรืองกิจ มุ่งมั่นพัฒนาระบบการคมนาคมขนส่งให้ครอบคลุมทั่วถึงทุกพื้นที่ สามารถเชื่อมโยงการเดินทางได้อย่างไร้รอยต่อ ส่งเสริมการพัฒนาเศรษฐกิจ สังคม และการท่องเที่ยวในภูมิภาค ยกระดับคุณภาพชีวิตของประชาชน ให้สามารถเข้าถึงระบบขนส่งสาธารณะได้อย่างทั่วถึงและเท่าเทียม เดินทางได้อย่างสะดวก รวดเร็ว และปลอดภัย สร้างงาน สร้างรายได้ เพื่อความอุดมสุขของประชาชน โดยในวันนี้ตนได้นําคณะผู้บริหารกระทรวงฯ ลงพื้นที่จังหวัดกาญจนบุรี ตรวจติดตามโครงการในพื้นที่จังหวัดกาญจนบุรี ประกอบด้วย 1) โครงการระบายน้ําท่วมถนนพัฒนาการ 2) โครงการสะพานข้ามแยกวังสารภี 3) โครงการสะพานข้ามแยกแก่งเสี้ยน และ 4) ระบบระบายน้ําท่วมบริเวณห้างสรรพสินค้าโรบินสัน พร้อมรับฟังปัญหาและข้อเสนอแนะจากพี่น้องประชาชน เพื่อนํามาพัฒนาโครงการต่าง ๆ ของกระทรวงฯ ให้มีความเหมาะสม สอดคล้องกับรูปแบบวิถีชีวิต ครอบคลุมทุกมิติ ยึดหลักผลประโยชน์ประเทศและประชาชนจะได้รับเป็นที่สําคัญ
ทั้งนี้ จากการรับฟังบรรยายสรุปเกี่ยวกับโครงการจากหน่วยงานที่เกี่ยวข้อง รวมถึงรับฟังความคิดเห็นและความต้องการของประชาชนในพื้นที่ รัฐมนตรีช่วยว่าการกระทรวงคมนาคม ได้มีข้อสั่งการ ดังนี้
1. ให้ การรถไฟแห่งประเทศไทย กรมทางหลวง กรมทางหลวงชนบท ประสานงานร่วมกับ กรมโยธา ธิการและผังเมือง องค์การบริหารส่วนจังหวัดกาญจนบุรี และหน่วยงานที่เกี่ยวข้องร่วมบูรณาการในการดําเนินการวางท่อน้ําแก้ไขปัญหาน้ําท่วม ในช่วงฤดูน้ําหลากแต่ละจุดที่เป็นปัญหาโดยด่วน
2. ให้หน่วยงานที่เกี่ยวข้องเร่งดําเนินการในส่วนของงบประมาณ ระยะเวลา การขออนุญาตการวางท่อระบายน้ํา และข้อกฎหมายให้ถูกต้อง
3. ให้ดําเนินการพัฒนาเส้นทางคมนาคมรองรับการเดินทางของนักท่องเที่ยว และรองรับการเปิดใช้งานโครงการทางหลวงพิเศษระหว่างเมือง M81 สายบางใหญ่ - กาญจนบุรี ที่เตรียมเปิดทดลองใช้ฟรีปลายปีนี้
4. การดําเนินงานในทุกส่วน ทุกขั้นตอน ให้คํานึงถึงผลกระทบที่จะเกิดกับประชาชน และทัศนียภาพสิ่งแวดล้อมน้อยที่สุด แต่ต้องให้เกิดประโยชน์การใช้งานสูงสุด
รัฐบาลไทย-ข่าวทำเนียบรัฐบาล-รมว.พิมพ์ภัทรา ลงเหมืองชุมพร ชมต้นแบบเหมืองแร่สร้างสมดุลสิ่งแวดล้อม ดูแลสู่ชุมชน
วันอาทิตย์ที่ 24 กันยายน 2566
24/09/2566
รมว.พิมพ์ภัทรา ลงเหมืองชุมพร ชมต้นแบบเหมืองแร่สร้างสมดุลสิ่งแวดล้อม ดูแลสู่ชุมชน
รมว.พิมพ์ภัทรา ลงเหมืองชุมพร ชมต้นแบบเหมืองแร่สร้างสมดุลสิ่งแวดล้อม ดูแลสู่ชุมชน
ชุมพร : วันที่ 22 กันยายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ลงพื้นที่ จ.ชุมพร เยี่ยมชมการดําเนินงาน บริษัท สมบูรณ์ศิลาทอง จํากัด หนึ่งในต้นแบบสถานประกอบการเหมืองแร่หินอุตสาหกรรมชนิดหินปูนเพื่ออุตสาหกรรมก่อสร้าง ที่สร้างความสมดุลการประกอบกิจการในพื้นที่ ยกระดับคุณภาพชีวิตประชาชน พร้อมกระจายรายได้สู่ชุมชนโดยรอบ ณ บริษัท สมบูรณ์ศิลาทอง จํากัด จ.ชุมพร
รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม ในฐานะหน่วยงานที่รับผิดชอบกํากับดูแลอุตสาหกรรมเหมืองแร่ ได้ดําเนินการอย่างเคร่งครัด ทั้งในด้านการกําหนดพื้นที่ที่มีศักยภาพในการทําเหมือง หรือ “เขตแหล่งแร่เพื่อการทําเหมือง” เพื่อให้การทําเหมืองเป็นไปอย่างถูกกฎหมายตามพระราชบัญญัติแร่ พ.ศ. 2560 ทั้งนี้ กระบวนการบริหารจัดการแร่จะต้องคํานึงถึงประโยชน์สูงสุดภายใต้ดุลยภาพด้านเศรษฐกิจ สังคม สิ่งแวดล้อม และสุขภาพของประชาชน
โดย บริษัท สมบูรณ์ศิลาทอง จํากัด เป็นผู้ประกอบกิจการเหมืองแร่หินอุตสาหกรรมชนิดหินปูนเพื่ออุตสาหกรรมก่อสร้าง และโรงโม่ บดและย่อยหิน ที่ประสบความสําเร็จในการบริหารจัดการ สามารถประกอบกิจการโดยไม่มีข้อร้องเรียนจากภาคประชาชน มีการบริหารจัดการวัสดุที่เป็นปลายโปรดักส์ หรือวัสดุเหลือใช้ (end products or waste materials) มาสร้างมูลค่าเพิ่ม ซึ่งได้รับรางวัลอุตสาหกรรม สีเขียวระดับ 3 (Green System) รางวัลเหมืองแร่สีเขียว (Green Mining Award 2017 -2021) และเป็นสถานประกอบการที่มีการดําเนินการด้านความรับผิดชอบต่อสังคมที่เป็นรูปธรรม มีการจัดเจ้าหน้าที่เพื่อประสานงานรับข้อคิดเห็นจากชุมชน ให้ความช่วยเหลือสนับสนุนเพื่อการยกระดับคุณภาพชีวิต การพัฒนาด้านสาธารณูปโภคให้กับชุมชน มีโครงการเสริมสร้างอาชีพใหม่ให้กับชุมชนผ่านกองทุนรอบโรงงานที่มีอยู่ และตรวจสอบและเฝ้าระวังผลกระทบต่อสิ่งแวดล้อมอยู่เสมอ พร้อมทั้งการบริหารการใช้เครื่องจักรที่เหมาะสมและมีประสิทธิภาพเพื่อลดผลกระทบต่อส่วนรวม ทั้งนี้ พื้นที่กลุ่มจังหวัดภาคใต้ฝั่งอ่าวไทย มีสถานประกอบการที่ได้รับประทานบัตร โรงแต่งแร่ โม่ บด ย่อยหิน จํานวน 160 ราย มีมูลค่าการส่งออกในปี 2565 จํานวน 3,565.28 ล้านบาท
สําหรับผู้บริหารที่ร่วมลงพื้นที่เหมืองแร่ในครั้งนี้ประกอบด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม
นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม นางสุชาดา โพธิ์เจริญ รองอธิบดีกรมส่งเสริมอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่ง ประเทศไทย นายคณิต กายสอน อุตสาหกรรมจังหวัดชุมพร และผู้บริหารกระทรวงอุตสาหกรรมทั้งในพื้นที่ส่วนกลาง และส่วนภูมิภาค เข้าร่วมด้วย
รัฐบาลไทย-ข่าวทำเนียบรัฐบาล-ปลัดเกษตรฯ พร้อมรองอธิบดีกรมชลฯ ลงพื้นที่ติดตามการบริหารจัดการน้ำพื้นที่ จ.สุพรรณบุรี
วันอาทิตย์ที่ 24 กันยายน 2566
ปลัดเกษตรฯ พร้อมรองอธิบดีกรมชลฯ ลงพื้นที่ติดตามการบริหารจัดการน้ําพื้นที่ จ.สุพรรณบุรี
ปลัดเกษตรฯ พร้อมรองอธิบดีกรมชลฯ ลงพื้นที่ติดตามการบริหารจัดการน้ําพื้นที่ จ.สุพรรณบุรี
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังลงพื้นที่ติดตามการบริหารจัดการน้ําพื้นที่ลุ่มเจ้าพระยาตอนล่าง บริเวณคลองส่งน้ํา มะขามเฒ่า-อู่ทอง จ.สุพรรณบุรี พร้อมด้วย นายทวีศักดิ์ ธนเดโชพล รองอธิบดีกรมชลประทาน นายวัชระ ไกรสัย ผู้อํานวยการสํานักงานชลประทานที่ 12 ผู้อํานวยการโครงการชลประทาน/โครงการส่งน้ําและบํารุงรักษา ผู้อํานวยการส่วนบริหารจัดการน้ําและบํารุงรักษา และผู้เกี่ยวข้อง ร่วมลงพื้น ว่า "เนื่องจากสถานการณ์ฝนตกน้อยกว่าค่าปกติเและสภาวะเอลนีโญในปัจจุบัน กระทรวงเกษตรฯ โดยกรมชลประทาน ได้เตรียมความพร้อมรับมือสถานการณ์น้ําตามสภาพอากาศที่เปลี่ยนแปลงไป ด้วยการบริหารจัดการน้ําท่าอย่างประณีตและเกิดประโยชน์สูงสุด ควบคู่ไปกับการเก็บกัก ตามมาตรการรองรับฤดูฝนปี 66 มาตรการที่ 9 เร่งพัฒนาและเก็บกักน้ําในแหล่งน้ําทุกประเภทช่วงปลายฤดูฝน เพื่อรองรับสถานการณ์เอลนีโญ พร้อมบูรณาการร่วมกับกลุ่มผู้ใช้น้ําในการวางแผนจัดสรรน้ําตามรอบเวรอย่างเป็นธรรม เพื่อให้ทุกพื้นที่มีปริมาณน้ําเพียงพอ รวมทั้งจํากัดสิ่งกีดขวางทางน้ําอย่างต่อเนื่อง ช่วยให้การส่งน้ําไปยังพื้นที่เป้าหมายทําได้ดียิ่งขึ้น"
นอกจากนี้ ยังได้จัดเตรียมเครื่องจักรเครื่องมือ อาทิ เครื่องสูบน้ํา รถแบ๊กโฮ ไว้คอยช่วยเหลือพื้นที่ขาดแคลนน้ําได้อย่างทันทีที่สําคัญได้ทําการประชาสัมพันธ์สร้างการรับรู้ถึงสถานการณ์น้ําและผลกระทบจากสภาวะเอลนีโญให้ประชาชนรับรู้รับทราบอย่างต่อเนื่อง เพื่อลดผลกระทบที่จะเกิดกับประชาชนให้ได้มากที่สุด ตามข้อสั่งการของรัฐมตรีว่าการกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-“พิมพ์ภัทรา” ลุยใต้ ชมความสำเร็จ “ต้นแบบเกษตรอุตสาหกรรมอัจฉริยะ” จ.ชุมพร
วันอาทิตย์ที่ 24 กันยายน 2566
24/09/2566
“พิมพ์ภัทรา” ลุยใต้ ชมความสําเร็จ “ต้นแบบเกษตรอุตสาหกรรมอัจฉริยะ” จ.ชุมพร
“พิมพ์ภัทรา” ลุยใต้ ชมความสําเร็จ “ต้นแบบเกษตรอุตสาหกรรมอัจฉริยะ” จ.ชุมพร
รัฐมนตรีว่าการกระทรวงอุตสาหกรรม ลงพื้นที่ภาคใต้เยี่ยมชมความสําเร็จ “ต้นแบบเกษตรอุตสาหกรรมอัจฉริยะ” 2 ราย ในจังหวัดชุมพร ซึ่งเดินตามแนวคิด MIND สู่การเป็นต้นแบบ Smart Farmer สร้างรายได้ ลดค่าใช้จ่ายด้วยเทคโนโลยี และนวัตกรรมพลังงาน พร้อมประชุมขับเคลื่อนนโยบายและแนวทางการพัฒนาอุตสาหกรรมของจังหวัด และกลุ่มจังหวัด
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยในระหว่างการลงพื้นที่เยี่ยมความสําเร็จการของผู้ประกอบการเกษตรอุตสาหกรรม 2 แห่ง ในจังหวัดชุมพร ประกอบด้วย บริษัท ห้างหุ้นส่วน จํากัด ฟาร์มอินทร์แปลง และ บริษัท สวนทวีทรัพย์ ฟู้ด จํากัด ที่ได้รับการสนับสนุนจากกระทรวงอุตสาหกรรม ว่า ทั้ง 2 ราย มีการขับเคลื่อนการดําเนินกิจการ ตามนโยบาย MIND 4 มิติ คือ 1) ความสําเร็จทางธุรกิจเปลี่ยนผ่านสู่อุตสาหกรรมเศรษฐกิจ ที่มุ่งให้ผู้ประกอบการมีกําไรในการดําเนินธุรกิจ 2) ความอยู่ดีกับสังคมโดยรวมส่งเสริมการทํางานร่วมกันระหว่างสถานประกอบการ ชุมชน และสังคมอยู่ร่วมกันอย่างเป็นมิตรและมีความสุข 3) ความลงตัวกับกติกาสากล ดูแลรักษาสิ่งแวดล้อมสู่อุตสาหกรรมสีเขียว เพื่อโอกาสทางธุรกิจมุ่งสู่ความเป็นกลางทางคาร์บอนตอบโจทย์ไทยและประชาคมโลก และ 4. การกระจายรายได้สู่ชุมชนที่ตั้ง ด้วยการกระจายรายได้ และสร้างความเข้มแข็งให้กับชุมชนได้มีชีวิตความเป็นอยู่ที่ดีขึ้น เพิ่มขีดความสามารถในการแข่งขันและเพิ่มประสิทธิกระบวนการผลิต โดยใช้นวัตกรรมและเทคโนโลยีสมัยใหม่ ลดการสูญเสีย ลดค่าใช้จ่าย เพิ่มรายได้ และเป็นแหล่งสร้างงานให้กับชุมชน
​​สําหรับห้างหุ้นส่วน จํากัด ฟาร์มอินทร์แปลง ผู้ประกอบการฟาร์มโคนม และผลิตภัณฑ์แปรรูปจากน้ํานม ได้นําเทคโนโลยีและนวัตกรรม เพื่อพัฒนากิจการให้เป็นเกษตรอัจฉริยะหรือ Smart Farmer ต้นแบบ โดยการนําระบบ IoT (Internet of Things) มาใช้ติดตาม วิเคราะห์พฤติกรรมโคนมที่เลี้ยงไว้ในฟาร์ม และบริหารจัดการนําผลิตภัณฑ์นมมาต่อยอดเพิ่มมูลค่า รวมถึงนําของเสียจากฟาร์ม อาทิ มูลวัว มาผลิตเป็นก๊าซชีวภาพ และปุ๋ยอินทรีย์ ตามแนวทาง BCG Model หรือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) โดยบริษัทฯ ได้รับการสนับสนุนเงินทุนจากกองทุนพัฒนาเอสเอ็มอีตามแนวประชารัฐ วงเงิน 11.2 ล้านบาท เพื่อใช้จัดซื้อโคนม เครื่องผลิตอาหาร ปรับปรุงโรงเรือน โรงแปรรูป รวมถึงเป็นเงินทุนหมุนเวียน จนสามารถลดค่าใช้จ่ายในการบริหารจัดการได้ถึง 40 % ทําให้มีรายได้เพิ่มขึ้นถึง 7 ล้านบาทต่อปี
​​ส่วนบริษัท สวนทวีทรัพย์ ฟู้ด จํากัดผู้ประกอบการสวนผลไม้ผสมผสาน และโรงงานแปรรูปผลิตผลทางการเกษตรด้วยวิธีการแช่แข็ง และการทําแห้งแบบแช่เยือกแข็งหรือ Freeze Dry ได้รับการสนับสนุนเงินทุนจากกองทุนพัฒนาเอสเอ็มอีตามแนวประชารัฐ วงเงิน 10 ล้านบาท สําหรับจัดซื้อโดรนเพื่อใช้ในการพ่นยาฆ่าแมลงภายในสวนทุเรียน รวมทั้งติดตั้งแผงโซลาร์เซลล์เพื่อผลิตไฟฟ้าใช้ในโรงงาน โดยสามารถลดต้นทุนพลังงานได้อย่าง
มีประสิทธิภาพ พร้อมยกระดับการบริหารจัดการสวนผลไม้ให้เข้าสู่มาตรฐาน GAP และการพัฒนาโรงงานแปรรูปผลผลิตทางการเกษตรด้วยเทคโนโลยีแช่แข็งและฟรีซดราย และได้รับมาตรฐาน GMP พร้อมทั้งส่งเสริมการนําวัสดุเหลือใช้ เช่น เปลือกทุเรียนมาทําปุ๋ยและอาหารสัตว์ สร้างมูลค่าเพิ่มในระบบผลิต รัฐมนตรีว่าการกระทรวงอุตสาหกรรม กล่าวปิดท้าย
รัฐบาลไทย-ข่าวทำเนียบรัฐบาล-“ปลัดฯ ณัฐพล” เยือนแดนกิมจิ เดินหน้าสานสัมพันธ์ความร่วมมือทางการค้าและการลงทุน กลุ่ม “LG” จีบลงทุนอุตฯ ยานยนต์ไฟฟ้าในไทย
วันพฤหัสบดีที่ 27 กรกฎาคม 2566
27/07/2566
“ปลัดฯ ณัฐพล” เยือนแดนกิมจิ เดินหน้าสานสัมพันธ์ความร่วมมือทางการค้าและการลงทุน กลุ่ม “LG” จีบลงทุนอุตฯ ยานยนต์ไฟฟ้าในไทย
“ปลัดฯ ณัฐพล” เยือนแดนกิมจิ เดินหน้าสานสัมพันธ์ความร่วมมือทางการค้าและการลงทุน กลุ่ม “LG” จีบลงทุนอุตฯ ยานยนต์ไฟฟ้าในไทย
เกาหลี : วันที่ 19 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม พร้อมด้วยนายสุวรรณชัย โลหะวัฒนกุล ผู้อํานวยการสถาบันเพิ่มผลผลิตแห่งประเทศไทย และคณะ เข้าร่วมประชุมกับ นายแจซึง คิม (Mr.Jaeseung Kim) รองประธานบริษัท LG อิเล็กทรอนิกส์ เพื่อชักชวนเข้ามาลงทุนในอุตสาหกรรมยานยนต์ไฟฟ้าในประเทศไทย ณ LG Science Park กรุงโซน สาธารณรัฐเกาหลี
การเดินทางไป  LG Science Park ครั้งนี้ ปลัดกระทรวงอุตสาหกรรม ได้เข้าพบกับนายแจซึง คิม (Mr.Jaeseung Kim) รองประธานบริษัท LG อิเล็กทรอนิกส์ ซึ่งเป็นบริษัทยักษ์ใหญ่อันดับ 4 ของเกาหลี มีจุดเด่นด้านการพัฒนาอุปกรณ์เครื่องใช้ไฟฟ้าและอิเล็กทรอนิกส์ภายในบ้าน เช่น ตู้เย็น เครื่องซักผ้า ทีวี จอคอมพิวเตอร์ เครื่องดูดฝุ่น เครื่องปรับอากาศ และเครื่องฟอกอากาศ เป็นต้น ขณะเดียวกัน LG ยังมีหน่วยธุรกิจ (Business Unit) ผลิตชิ้นส่วนยานยนต์เพื่อป้อนให้กับผู้ผลิตยานยนต์ชั้นนําทั่วโลก เช่น แบตเตอรี่, Rotor, Starter, Inverter และ Center Information Display (หน้าจอแสดงผลภายในรถยนต์) เป็นต้น
ทั้งนี้ ปลัดกระทรวงอุตสาหกรรม กล่าวว่า จากจุดเด่นของ LG จึงได้เชิญชวนให้  LG เข้ามาลงทุนในอุตสาหกรรมยานยนต์ไฟฟ้าในประเทศไทย  ซึ่งประเทศไทยมีความพร้อมในหลายด้าน ทั้งด้านภูมิศาสตร์ แรงงาน และความสามารถในการผลิต โดยในช่วง 1-2 ปีที่ผ่านมาไทยมีอัตราการเติบโตในตลาดยานยนต์ไฟฟ้าอย่างก้าวกระโดด มีส่วนแบ่งการตลาดกว่า 10% รวมทั้ง รัฐบาลมีนโยบายการส่งเสริมยานยนต์ไฟฟ้าที่ชัดเจนและจริงจัง โดยเฉพาะแนวทางการให้สิทธิประโยชน์ต่าง ๆ สําหรับผู้ผลิตแบตเตอรี่เพื่อประกอบเป็นรถยนต์ไฟฟ้า จึงนับเป็นโอกาสดีของนักลงทุนผลิตชิ้นส่วนยานยนต์หลัก (Core Technology Parts) ที่จะใช้ไทยเป็นฐานการผลิตและส่งออกไปยังประเทศอื่น ๆ ในอาเซียน
โดยในวันเดียวกัน คณะฯ ยังได้แลกเปลี่ยนองค์ความรู้ด้านการบริหารจัดการเขตเศรษฐกิจพิเศษอินชอนและศูนย์จัดการเมืองอัจฉริยะ IFEZ (Incheon Free Economic Zone) ตั้งอยู่ในเมืองอินชอน เกาหลีใต้ ซึ่งเป็นเขตเศรษฐกิจเสรีที่ประกอบด้วยพื้นที่สามส่วนของซองโด ชองนา และเกาะยองจง มีพื้นที่ทั้งหมด 209 ตารางกิโลเมตร โดยมีเป้าหมายพัฒนาพื้นที่ให้กลายเป็นศูนย์กลางของการค้าและการลงทุน ทั้งในด้านโลจิสติกส์ ธุรกิจระหว่างประเทศ ศูนย์บ่มเพาะ Startup สถานศึกษา สถานที่พักผ่อน และการท่องเที่ยว ซึ่งเขตเศรษฐกิจเสรีอินชอน ได้รับการวางแผนและออกแบบให้เป็นเขตที่อยู่อาศัยและธุรกิจศักยภาพสูงที่มีโครงสร้างพื้นฐานและสิ่งอํานวยความสะดวกอย่างครบครัน ภายใต้แนวคิด “พัฒนาเมืองสู่การพัฒนาอุตสาหกรรม” โดยการทํางานในศูนย์ควบคุมกลาง หรือ IFEZ Smart City Operation Center นั้น มีการนําเทคโนโลยีต่าง ๆ เข้ามาช่วยทํางานในการจัดเก็บ วิเคราะห์ และแสดงผลข้อมูลได้แบบ real-time เป็นการทํางานที่ควบคุมจากศูนย์กลางเพื่อให้ได้ข้อมูลที่มีประสิทธิภาพมากที่สุด ซึ่งสามารถนําไปประยุกต์ใช้และต่อยอดสู่การบริการหารการพัฒนาในพื้นที่เขตเศรษฐกิจ นิคมอุตสาหกรรม เขตประกอบการ หรือเมืองอัจฉริยะ (Smart City) ของประเทศไทยได้เป็นอย่างดี